section_heading: Životopis
paragraph_text: U športu pridonio na više razina, kao športaš, trener, osnivač društava, športski pedagog i dužnosnik. Nakon drugoga svjetskog rata pokrenuo nogometne aktivnosti u Puli. Diljem cijele Istre ostavio je traga prinosom izgradnji športske infrastrukture. Bavio se nogometom i atletikom. Kao trener trenirao je nekoliko puljskih klubova. Djelovao i kao športski pedagog, radom s mladim igračima. 1960. godine osnivač prve nogometne škole u Istri. Suosnivač nekoliko muških nogometnih klubova (Uljanik, Pula, Tehnomonta, Banjole) i jednoga, prvoga ženskoga nogometnoga kluba Istra iz Pule.